stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Sivuhenkilöt > Konstaapeli Raittinen

Konstaapeli Raittinen (es. Timo-Pekka Luoma 2005, 2007, 2008) selvitteli Selma Viljasen kuolemaa ja sittemmin Pete Niirasen pahoinpitelyä, kun Lasse Sievinen hyökkäsi Peten kimppuun Kentaurissa Peten raiskattua Lassen tyttären Katrin. Sittemmin hän tutki Kari Taalasmaan ja Romeo Aron autovarkaus-tapausta yhdessä Tuomo Tervajoen kanssa. Myöhemmin myös kuulusteli Seppo Taalasmaata kun luuli tämän kuljettaneen huumeita autossaan. Todellisuudessa Helena Kuula ja Sergei Kuula lavastivat Sepon ja laittoivat huumeita tämän autoon, mutta Seppo oli erehdyksissä ja tietämättään pessyt mattonsa huumeilla eikä hänelle tapahtunut mitään.
Sivuhenkilöt > Korpelainen

Korpelainen (es. Laura Orttenvuori, 2008) toimi Laura Kivirannan omahoitajana tämän ollessa psykiatrisella osastolla hoidossa pidettyään Eero Vanalaa vankina luullen, että tämä on Aaro Vaalanne.
Sivuhenkilöt > Krista Koivula

Krista Koivula (es. Minna Päkkilä, 2000) oli Sauli Kivirannan luokalla opiskeleva tyttö, jonka kanssa Sauli ei tullut kovin hyvin toimeen. Krista oli jonkin aikaa ihastunut Sauliin ja yrittänyt kovasti halailla ja pussailla tätä koulussa Saulin estelyistä huolimatta. Tilanne kuitenkin muuttui, kun Krista alkoi myös lyödä ja potkia Saulia koulussa aina silloin kun opettajien silmä vältti. Myöhemmin Kristasta ja Saulista tuli jonkinlaisia kavereita. Krista myös sattui aiheuttamaan Saulin äidille, Laura Kivirannalle, ongelmia tämän työpaikalla kun hän meni kyselemään sieltä, missä Saulin äiti mahtaa olla. Tällöin Lauran työpaikalla ei vielä tiedetty Saulin olemassaolosta.
Sivuhenkilöt > Kristiina

Kristiina (es. Miia Penttilä, 1999) on Kalle Laitelan entinen tyttöystävä, joka oli todella ihastunut Kalleen, mutta tälle Kristiina oli kulissia, ettei hän jäisi kiinni homoseksuaalisuudestaan. Kristiina oli myös Saku Salinin silloisen tyttöystävän Ninan paras ystävä.
Sivuhenkilöt > Kuisma Savolainen

Kuisma Savolainen (es. Antero Vartia, 2001) on Kalle Laitelan entinen avopuoliso, jonka kanssa tämä muutti Brasiliaan töiden perässä ja asui siellä. Kuisma ja Kalle menivät Lapissa shamaanin vihkimänä naimisiin ja aikoivat rekisteröidä parisuhteensa niin pian kuin se olisi mahdollista. Brasiliassa Kallen aloittaessa lääkärinopintonsa heidän suhteensa alkoi rakoilemaan, ja lopulta Kalle päätyi pettämään Kuismaa. He yrittivät jatkaa vielä suhdetta, mutta päätyivät sittemmin eroon, jonka johdosta Kalle palasi Suomeen.
Sivuhenkilöt > Kukka-Maaria Kujala

Kukka-Maaria Kujala (es. Satu Linnapuomi, 2000, 2016) oli yksi Saku Salinin tyttöystävistä, mutta heidän suhteensa ei ollut kovin pitkäkestoinen eikä niinkään vakaalla pohjalla. Hän kärsi Sakun tapaan lukihäiriöstä ja oli myös erityisen innostunut jääkiekosta. Vuosien päästä Kukka-Maaria saapui Kalle Laitelan vastaanotolle sairaalaan ja he vaihtoivat muutaman sanan.
Sivuhenkilöt > Kujala

Kujala (es. Juhani Rajalin, 2008–2009) on sarjassa esiintynyt lääkäri, joka hoiti Juulia Autiota elinsiirrossa.
Sivuhenkilöt > Kuronen

Kuronen (es. Olli Riipinen) oli sarjassa vuosina 2010, 2011 ja 2012 esiintynyt narkkari.
Sivuhenkilöt > K-P Virtanen

K-P Virtanen (es. Jerry Mikkelinen, 2002) oli pomo Tähtikuvio-nimisessä levy-yhtiössä, jonne Teemu Korhonen ja Inka Haapala lähettivät musiikkidemon saadakseen levysopimuksen. K-P palkkasi heidät talliinsa, mutta antoi pian potkut Teemulle ja pakotti Inkan laulamaan humppamusiikkia taiteilijanimellä Inka-Liina, sillä sopimuksen mukaan K-P sai tehdä kaikki päätökset tämän uraan liittyen. Myöhemmin K-P työskenteli Komeetta Oy:n nimissä ja yritti saada Teemun tekemään kanssaan viisivuotisen sopimuksen. K-P olisi kuitenkin saanut Teemun levytuotot kokonaan itselleen ja Teemulle olisi jäänyt vain hieman yli tuhannen euron kuukausipalkka. Kyseinen juoni paljastui Teemulle eikä Teemu allekirjoittanut sopimusta.
Sivuhenkilöt > Lasse Ala-Kulju

Lasse Ala-Kulju (es. Heikki Herva, 2008) toimi Paula Sievisen asianajajana, kun tätä epäiltiin Aaro Vaalanteen taposta.
Sivuhenkilöt > Leea Packalen

Leea Packalen (o.s. Huovanainen, es. Tiia Louste, 2000) on vararehtori koulussa, johon Ulla Taalasmaa haki iltakouluun. Leea on kotoisin Kuusankoskelta.
Sivuhenkilöt > Leena Ruohonen

Leena Ruohonen (es. Hanna-Riikka Siitonen, 2005) on syömishäiriöihin erikoistunut asiantuntija, joka työskenteli syömishäiriökeskuksessa, missä Annika Sievinen kävi keskustelemassa bulimiastaan ja sen syistä.
Sivuhenkilöt > Lentokapteeni Timonen

Lentokapteeni Timonen (es. Timo Vuoento, 2013) ohjasi lentokonetta, millä Seppo Taalasmaan ja Helena Kuulan oli tarkoitus lentää lomalle. Samaan koneeseen olivat kaapattuna Sergei Kuula, Isabella Holm, Peppi Kuula ja Sebastian Vuorela. Kaappauksen takana ollut Heiskanen myrkytti Timosen ja kone tippui Siperiaan. Sergei ehdotti nälissään Sebastianille että he syövät kuolleen Timosen, mutta ruumis jätettiin kuitenkin rauhaan.
Sivuhenkilöt > Lotta

Lotta (es. Vivica Hedman, 2013) on sarjassa esiintynyt teinityttö. Larin isä Ilkka yritti parittaa työkaverinsa Reinon kautta Larille tyttöystävää ja järjesti heille treffit, kun Reino tuli hänen kanssa Amandaan syömään. Lari esitti, että seurustelee Lotan kanssa, jotta Ilkka olisi tyytyväinen. Elias ei kuitenkaan pitänyt siitä, että Lari esitti heteroa, piti valetyttöystävää ja salasi edelleen homouttaan isältään. Hän ärsyyntyi siitä Larille. Lopulta Lari kertoi isälleen olevansa homoseksuaali.
Sivuhenkilöt > Lotta Niskanen

Lotta Niskanen (es. Anni Törhönen, 2003) on sarjassa vuonna 2003 esiintynyt tyttö, jolle edesmenneen Hannan sydän siirrettiin.
Sivuhenkilöt > Lissu

Lissu (es. Marika Karlsson, 2008) opiskeli Oonan, Nikon, Sofian, Joonatanin, Miron ja Pepin kanssa samalla luokalla. Lissu yritti iskeä Miron, koska Miro on Jarkko Peltosen eli sarjassa kuuluisan Jardin-kosmetiikkamerkin perustajan Jacques Jardinin poika, joka oli silloin aloittanut opiskelut kyseisellä luokalla ensimmäistä päivää. Miron mallikuva oli Lissun ostettujen Jardin-meikkivoiteiden mukana.
Sivuhenkilöt > Luka

Luka (es. Petteri Avilia, 2014) työskenteli baarimikkona baarissa, jonne Peppi päätyi pakoillessaan ahdistavia tunteitaan Taigan CP-vammaan liittyen. Avilia tuomittiin myöhemmin verorikoksesta.
Sivuhenkilöt > Lääkäri Kantola

Lääkäri Kantola (es. Annukka Blomberg, 1999) toimi Seppo Taalasmaan lääkärinä tämän jouduttua sairaalaan saatuaan sydänkohtauksen kevään 1999 päätösjaksossa.
Sivuhenkilöt > Lääkäri Hiltunen

Lääkäri Hiltunen (es. Annina Ärölä, 2002) toimi Markus Ekholmin lääkärinä tämän jouduttua sairaalaan saatuaan huumeiden yliannostuksen seurauksena sydänkohtauksen kesken oman häävalssinsa kevään 2002 päätösjaksossa.
Sivuhenkilöt > Lääkäri Per-Olof Strandberg

Lääkäri Per-Olof Strandberg (es. Aku Laitinen, 1999, 2002) on sarjassa kahdesti esiintynyt lääkäri. Vuonna 1999 hän hoiti sairaalassa Mika Pajun diabeteskohtausta ja vuonna 2002 hän kertoi Ulla Taalasmaalle, ettei tämä ollutkaan raskaana vaan kuukautisten loppuminen johtuikin vaihdevuosista.
Sivuhenkilöt > Lääkäri Repola

Lääkäri Repola (es. Jukka Juolahti, 2007) toimi Sofia Salinin ja Paula Sievisen lääkärinä hoitokoti Rauhalammessa.
Sivuhenkilöt > Lääkäri Romppainen

Lääkäri Romppainen (es. Saara Widbom, 2015, 2016, 2017, 2019–2021) työskentelee samassa sairaalassa Kalle Laitelan kanssa. Romppainen myös äänesti Kallea ylilääkäriksi. Romppainen kuuluu sairaalan johtoryhmään ja vuonna 2016 hän hankki Kristiina Pohjoselle potkut sairaalasta. Romppainen vieraili sarjassa parissa jaksossa vuonna 2019 kun hän käsitteli Pietarin ja Pepin hoitovirhe epäilyä.
Sivuhenkilöt > Lääkäri Taraste

Lääkäri Taraste (es. Mikko Rokka, 1999) toimi Pasi Ruotsalaisen lääkärinä Aki Nikkisen hakattua tämän sairaalakuntoon.
Sivuhenkilöt > Maija Harjula

Maija Harjula (es. Kirsti Kaarakainen, 2003) on sarjassa esiintynyt naispappi.
Sivuhenkilöt > Maiju Lohikoski

Maiju Lohikoski (es. Tarja Siimes, 1999) vuokrasi Aki Nikkiselle ja Markus Ekholmille tilan, johon kahvila-ravintola Barbaari aikoinaan perustettiin.
Sivuhenkilöt > Maila Virkkunen

Maila Virkkunen (es. Tarja Matilainen, 2004) on Maarit Salinin ensimmäisen kirjan, Maailman huonoin äiti, kustannustoimittaja.
Sivuhenkilöt > Margareta Strömberg

Margareta Strömberg (es. Birgitta Öunap, 2004–2005) oli Snow Teamin ensimmäinen sarjassa tunnettu omistaja, jonka Camilla Mustavaara tunsi liikepiireistä ja tämän kautta hankki Ossi Puolakalle töitä Snow Teamista.
Sivuhenkilöt > Mari

Mari (es. Martina Aitolehti, 2007, 2008) halusi päästä julkisuuteen Seppo Taalasmaan kautta, kun Seppo alettiin tuntea julkkispiireissä Romantiikka-Seppona. Mari myi juorulehdelle perättömän huhun hänen ja Sepon yhteisestä yöstä. Mari myös keksi Sepolle nimen Seksi-Seppo.
Sivuhenkilöt > Marika

Marika (es. Terhi Johansson, 2018) oli keväällä 2018 esiintynyt Naumasen tyttöystävä, joka haavoittui Ismon kaupan ryöstöyrityksessä. Myöhemmin Naumanen piti Kallea, Peppiä ja Pietaria panttivankina pakottamalla hoitamaan Marikan kuntoon.
Sivuhenkilöt > Maritta Ihalainen

Maritta Ihalainen (es. Sanna Maksimainen, 2020, 2021) on Anna Ihalaisen äiti. Maritta halusi parantaa tyttärensä Annan syövän viemällä tämän Johannesveljet-lahkon luo. Benjamin auttoi Annan pakoon, ja lupasi etsiä tälle majapaikan Pihlajakadulta. Anna kuitenkin päätti lähteä äitinsä mukaan. Anna palasi takaisin Pihlajakadulle Benjaminin, Karin ja Sallan kanssa, jotka olivat tulleet etsimään häntä Johannesveljistä. Maritta päätti jäädä Johannesveljiin.
Sivuhenkilöt > Marja Lehtola

Marja Lehtola eli Marja-täti (es. Sinikka Sokka, 2002) palkattiin Salineille hoitamaan Sofia Salinia. Marja-täti ystävystyi nopeasti Seppo Taalasmaan kanssa. Marjalle kehittyi yksipuolisia tunteita Seppoa kohtaan ja Seppo pyysi Salineita antamaan potkut Marja-tädille, koska tämä ahdisteli miestä. Lopulta Marja irtisanoutui itse ennen kuin Salinit ehtivät antamaan tälle potkut.
Sivuhenkilöt > Marjut Renko

Marjut Renko (es. Ami Suojanen-Korhonen, 2017) oli pitkään strippiklubi Herukan asiakas ja Tale Taalasmaan ihailija, joka antoi tälle paljon ylimääräistä rahaa strippauksesta. Hän tarjosi Talelle satatuhatta euroa yhdestä yöstä, mutta Tale ei suostunut. Pietarin saatua tietää Marjutin tarjouksesta, hän meni jututtamaan naista asiasta. Marjut paljasti kuitenkin Talen ehdottaneen, että Janne voisi ottaa tarjouksen vastaan. Tämän paljastuksen seurauksena Tale sai potkut Herukasta. Tale kuitenkin suostui tarjoukseen Sannin pyynnöstä jotta he saisivat velkansa maksettua. Marjutin kanssa vietetyn yön jälkeen Tale ahdistui, tietäessään tehneensä väärin, mikä aiheutti riidan Talen ja Sannin välille.
Sivuhenkilöt > Markku Kortelainen

Markku Kortelainen oli sarjassa vuosina 2002, 2005, 2008 ja 2010 vaihtelevasti esiintynyt vanhempi konstaapeli. Vuonna 2002 hän kuulusteli Jenni Vainiota, joka ajoi poliisia karkuun. Vuonna 2005 hänet nähtiin kun poliisi hälytettiin paikalle kun Kivirannoilla sattui ampumatapaus. Vuonna 2008 hän tutki Aaron putoamista parvekkeelta ja kuulusteli sekä Lauraa että Paulaa. Sittemmin hän tutkii Panun väärää syytöstä Iiriksen pahoinpitelystä sekä Sebastianin väärää syytöstä alaikäiseen Eliakseen sekaantumisesta. Syytteet olivat väärinkäsityksiä, sillä Panu ei ollut lyönyt Iiristä ja Elias paljastui Sebastianin pojaksi.
Sivuhenkilöt > Markku Virtanen

Markku Virtanen (es. Konstantin Nikkari, 2017) oli elokuussa 2017 sarjan kahdessa jaksossa esiintynyt henkilö. Markun edesmennyt isä Risto Virtanen oli aikoinaan Aki Nikkisen äidin Salmen miesystävä, jonka Aki luuli käyttäneen häntä seksuaalisesti hyväksi Akin ollessa lapsi. Lopulta kävi ilmi, että hyväksikäyttäjä oli Salme itse.
Sivuhenkilöt > Matti Virtanen

Matti Virtanen (es. Janne Mattila, 2020, 2021) oli varastolla työskennellyt mies, joka palkkasi Miran yhteistä yötä varten. Kun Mira meni tapaamaan Mattia, hän huumasi Matin unilääkkeiden avulla ja otti kaikki rahat tämän lompakosta, jonka jälkeen Mira lähti paikalta. Myöhemmin Matti kiristi Miran sänkyyn uhkaillen kertovansa Violalle Miran puuhista. Miki kävi jututtamassa Mattia, jonka jälkeen Matti oli lähellä käydä Miran kimppuun saunan pukuhuoneessa ja syytti tätä siitä, että poliisi kävi hänen luonaan. Todellisuudessa Viola oli kertonut Mikille Matista. Matti seurusteli Kiira Lahtisen kanssa. Kiira erosi Matista kuultuaan totuuden tämän touhuista.
Kun Mira ja Viola menivät naimisiin, tunkeutui Matti hääpäivän iltana Amandan sviittiin, jossa tuoreen avioparin oli tarkoitus viettää hääyö. Matti oli aikeissa tappaa Miran viiltämällä tämän kurkun auki puukolla. Viola löi paniikissa Mattia kovaa viiniämpärillä aiheuttaen hänelle vakavan päävamman, aivoverenvuodon ja kuoleman. Mira, Viola, Nella ja Kristian hautasivat Matin ruumiin metsään. Kuukausia myöhemmin Lasse oli samassa metsässä Joannan kanssa viettämässä iltaa, tarkoituksenaan kosia Joannaa. Lasse löysi Matin ruumiin sattumalta, ja poliisi aloitti tutkinnan Matin murhasta. Viimeisen kerran Matti esiintyi keväällä 2023 nähdyissä Mira Angervuon harhakuvitelmissa .
Sivuhenkilöt > Maukka

Maukka (es. Harri Liuksiala, 2009) oli Niina Kanervan pomo tämän työskennellessä stripparina baarissa. Maukka myös kiristi ja uhkaili Niinaa.
Sivuhenkilöt > Mauno Heijari

Mauno Heijari (es. Mikko Tölli, 2010) oli sarjassa helmikuussa 2010 yhdessä jaksossa esiintynyt mies, joka valehteli Ismolle olevansa vuokraamassa liiketilaa tämän deliä varten.
Sivuhenkilöt > Mauri

Mauri oli vuonna 2003 esiintynyt henkilö, kenet Jenni Vainio tapasi rannalla, kun Jenni oli viettämässä siellä aikaa Nikon ja Amin kanssa. Mauri kutsui Jennin pelamaan rantalentopalloa. Mauri ja Jenni kävivät treffeillä.
Sivuhenkilöt > Mika Joenperä

Mika Joenperä (es. Joni Ollikainen, 2017–2018) oli Tiina Järvisen entinen puoliso ja Rasmus Joenperän isä. Mika oli väkivaltainen ja löi Tiinaa useasti. Mikan saatua selville Tale Taalasmaan ja Tiinan suhteen, hän pahoinpiteli sekä Talen että Tiinan. Myöhemmin Mika pakotti Tiinan palaamaan kanssaan yhteen kiristäen tätä Rasmuksen pois viemisellä. Ennen itsemurhaa, Mika joutui putkaan, koska kävi Taleen kiinni. Syksyllä 2018 hän teki itsemurhan, vaarantaen samalla myös Tiinan, Rasmuksen ja Talen pojan Iljan hengen.
Sivuhenkilöt > Mikko Kannas

Mikko Kannas (es. Perttu Hangaslahti, 2013–2014) oli Joonatan Sievisen kaveri, jolle Joonatan oli velkaa rahaa, koska heidän tappelunsa seurauksena Joonatan vammautti Mikon jalan. Joonatan oli myös varastanut idean Torture-peliin Mikolta. Mikko palkkasi Monica Mustavaaran lakimiehekseen ja voitti jutun Monican avulla.
Sivuhenkilöt > Milla Muurinen

Milla Muurinen (es. Pinja Flink, 2008) on juontaja ja hän kuului Maarit Salinin ohjelman tuotantoryhmään. Millalla on oma ohjelma Kirjailijan koti, jossa hän haastatteli kirjailijoita heidän kotonaan.
Sivuhenkilöt > Minde Messenius

Minde Messenius (es. Rinna Paatso, 1999–2000) oli Silja Hickleyn ja Saku Salinin pomo heidän tehdessä mallintöitä. Saku luuli Minden olevan kiinnostunut hänestä siinä mielessä, mutta Sakun luulot osoittautuivat vääriksi eikä heidän välilleen kehittynyt mitään.
Sivuhenkilöt > Minna Salonen

Minna Salonen (es. Marjo Lahti, 2006, 2007) oli Ami Vainion ex-tyttöystävä. Minnan tytär kävi myös samaa koulua Niko Vainion kanssa.
Sivuhenkilöt > Minna Salosen tytär

Minna Salosen tytär opiskeli samalla luokalla Oona Kivirannan, Niko Vainion, Sofia Salinin ja Joonatan Sievisen kanssa.
Sivuhenkilöt > Minttu

Minttu (es. Linda Kaarakainen, 2007) oli yksi alaikäisistä tytöistä, joita noin kolmekymppinen Vesa Nokela yritti vietellä kanssaan sänkyyn. Tajuttuaan, millainen Vesa oikeasti on, Sofia kertoi myös Mintulle totuuden eikä Minttukaan pitänyt enää yhteyttä Vesaan. Minttu nähtiin kahdessa sarjan jaksossa marraskuussa 2007 esitetyissä jaksoissa.
Sivuhenkilöt > Mirkku Eronen

Mirkku Eronen (es. Minna Lamppu, 2002–2003) työskenteli Club Geelissä tarjoilijana.
Sivuhenkilöt > Miska Koistinen

Miska Koistinen (es. Juska Reiman, 2013–2015) on pizzakuski, jonka Elias Vikstedt tapasi kahvila Moosessa. Tämän jälkeen he viettivät myös yhteisen yön ja alkoivat pian seurustella. Miska oli pizzakuskin työn lisäksi lukion abiturientti ja sai työkeikallaan tietää Eliaksen entisen poikaystävä Larin asuvan kodittomien kanssa hylätyssä rakennuksessa. Hän kuitenkin lupasi olla kertomatta asiasta Eliakselle. Miska ja Elias olivat kihloissa, kunnes Miska sai kuulla Eliaksen pettäneen häntä Larin kanssa. Myöhemmin Miska ja Elias palasivat vielä hetkeksi yhteen, mutta suhde päättyi Eliaksen muuttaessa Brysseliin.
Sivuhenkilöt > Moilanen (Iljan kaappaaja)

Moilanen (es. Elsa Pankkonen, 2015, 2016) oli sosiaalityöntekijä, joka hoiti Sanni Pohjosen ja Tale Taalasmaan Ilja-pojan isyysasioita. Myöhemmin Ilja kaapattiin ja kaappaajaksi paljastui Moilanen, joka ei voinut saada omia lapsia. Moilasen oli tarkoitus karata maasta Ilja mukanaan, mutta Iljan biologinen isä Lari Väänänen esti tämän aikeet ja sai samalla luodista. Moilanen vangittiin ja Ilja pääsi kotiin.
Sivuhenkilöt > Moilanen (sairaanhoitaja)

Raisa Moilanen (es. Pia Makkonen, 2009, 2010) oli vaihtelevasti esiintynyt nais-sairaanhoitaja. Hän oli muun muassa Katariina Mäkelän ja Miika Mäkelän kollega. Hän yllätti Jenni Vainion sairaalasta esittämästä lääkäriä, mutta ei tuntenut häntä, kun Jenni oli mennyt etsimään Miikaa. Kerran Lasse Sievinen raivosi Moilaselle, kun Lassen verikokeiden tuloksia ei tutkittu nopeasti.
Sivuhenkilöt > Naispuolinen sijaistarjoilija

Tuntematon naispuolinen sijaistarjoilija esiintyi sarjassa vuoden 2009 kauden päätösjaksossa ja tätä edeltävässä jaksossa. Hän oli töissä Isabella Holmin sijasta Ismon ja Sallan häissä, kunnes menehtyi Kentaurin räjähdyksessä.
Sivuhenkilöt > Naumanen

Naumanen (es. Vesa Aalto, 2016, 2018) oli sarjassa esiintynyt rikollinen, joka ryösti Ismon kaupan ja piti Kallea, Peppiä ja Pietaria panttivankina tyttöystävänsä Marikan kanssa.
Sivuhenkilöt > Nappe

Nappe (es. Olavi Uusivirta, 2002) myi Markus Ekholmille huumeet, joiden yliannostuksen aiheuttamaan sydänkohtaukseen tämä lopulta menehtyi.
Sivuhenkilöt > Nea

Nea (es. Laura Paananen, 2012) oli keväällä 2012 kahdessa jaksossa esiintynyt tyttö, jonka kanssa Tale harrasti seksiä ostoskeskuksen vessassa, koska Janne oli järjestänyt heille treffit. Tale sai Nealta satiaiset. Myöhemmin satiaiset tarttuivat Matleenaan ja Heidiin.
Sivuhenkilöt > Niko Bergman

Niko Bergman (es. Tero Autero, 2000) oli valokuvaaja, joka seurusteli jonkin aikaa Kalle Laitelan kanssa, kunnes hän tajusi Kallen olevan ihastunut Saku Saliniin. Niko kertoi asiasta myös Sakulle, mistä aiheutui riitaa Kallen ja Sakun välille.
Sivuhenkilöt > Nina

Nina (es. Veera Tiainen, 1999) oli Saku Salinin tyttöystävä. Nina oli myös Kristiinan paras ystävä. Suhde kuitenkin loppui Sakun jätettyä Ninan tajuttuaan rakastavansa Miia Laitelaa.
Sivuhenkilöt > Noa Okada

Noa Okada (es. Tung Bui, 2009–2010) on japanilais-suomalainen nuori mies, joka tuli Helsinkiin vaihto-oppilaana tarkoituksenaan oli muuttaa Isabella Holmin luokse asumaan, mutta Isabellalle tämä ei sopinutkaan, sillä hän oli allekirjoittanut asumissopimuksen huolimattomasti päästäkseen eroon Oona Kivirannasta, joka ei lähtenytkään vaihto-oppilaaksi. Noa muutti asumaan Taalasmaille ja ihastui Oonaan. Miro Holm suuttui Noalle, kun hän ja Oona suutelivat. Noan äiti on suomalainen, joten Noa osaa puhua sujuvasti suomea.
Sivuhenkilöt > Nooalaistyttö Vuokko

Nooalaistyttö Vuokko (es. Helmi Seppälä, 2000) oli mukana Toivo Karhun johtamassa Nooalaislahkossa. Vuokko oli Toivon uskottu apuri. Miia Laitelan kadottua Vuokko kuitenkin kielsi tietävänsä mitään Miiasta tai koko lahkosta, vaikka olikin Toivon palattua jälleen mukana Nooalaisten toiminnassa.
Sivuhenkilöt > Nuutti Seppä

Nuutti Seppä (es. Julian Riikonen, 2017) oli yläkouluikäinen poika, jonka Nella Tamminen näki raitiovaunussa keväällä 2017. He hymyilivät toisilleen ja Nuutin lähdettyä ratikan kyydistä Nuuttiin jo ihastunut Nella yritti ottaa pojasta kuvan löytääkseen tämän uudelleen. Epätoivoisesti Nuuttia etsinyt Nella meinasi jo luovuttaa, kunnes kesäkuussa 2017 Nuutti siirtyi Nellan, Violan ja Benjaminin luokalle ja jatkoi myöhemmin opiskelua samaisessa lukiossa näiden kanssa. Vuoden 2017 syksyllä Nella ja Nuutti suutelivat ja alkoivat seurustelemaan, mutta erosivat miltei heti Nellan isän ja Nuutin vanhempien kielteisestä suhtautumisesta heidän seurustelemistaan kohtaan. Viola Helenius yritti vaikeuttaa Nuutin ja Nellan välejä kostoksi Nellalle siitä, että tämä oli aiemmin ihastunut Severiin. Nellan ja Nuutin eron jälkeen Nuuttia nähtiin sarjassa yhä vähemmän, kunnes hän katosi nuorten kuvioista kokonaan.